cyanic-selkie/wikianc huggingface dataset:
রিচার্ড বোল্ডার শার্প
জীবনী
শার্প ১৮৪৭ সালে লন্ডনে জন্মগ্রহণ করেন। তিনি ব্রাইটন কলেজ, দ্যা কিংস স্কুল ও লাফবরো গ্রামার স্কুলে পড়াশোনা করেন। ১৬ বছর বয়সে লন্ডনে স্মিথ অ্যান্ড সন্স কোম্পানিতে তিনি চাকরি পান। ১৮৬৪ সালে পক্ষীবিজ্ঞান বিষয়ক তার প্রথম রচনা প্রকাশিত হয় মনোগ্রাফ অব দ্যা কিংফিশার্স (১৮৬৮–৭১) নামে।
১৮৬৭ সালে লন্ডনের জুলজিক্যাল সোসাইটিতে লাইব্রেরিয়ান হিসেবে শার্প কাজ করার সুযোগ পান। ১৮৭২ সালে জর্জ রবার্ট গ্রে'র মৃত্যুর পর ব্রিটিশ মিউজিয়ামে প্রাণিবিদ্যা বিভাগে তিনি সিনিয়র সহকারী হিসেবে যোগ দেন এবং পরবর্তীতে বিভাগের সকল পক্ষী-নমুনার দায়িত্ব তার উপর এসে বর্তায়। তারপর ১৮৯৫ সালে সেখানকার অ্যাসিস্টেন্ট কিপার হিসেবে তার পদোন্নতি হয় এবং নিউমোনিয়া মারা যাওয়ার আগে আমৃত্যু তিনি সে পদে অধিষ্ঠিত ছিলেন।
আরসিটিআই
আরসিটিআই (রাজাওয়ালি চিত্রা টেলিভিসি ইন্দোনেশিয়া) হল ইন্দোনেশিয়ার প্রথম বেসরকারি টিভি চ্যানেল নেটওয়ার্ক। চ্যানেলটি পূর্বে ইন্দোনেশিয়ান আইডল ও সিনেট্রনের মত জনপ্রিয় অনুষ্ঠানমালা সম্প্রচার করেছে।
তাকি তাকি (গান)
"তাকি তাকি" হলো ফরাসি সঙ্গীত শিল্পী ডিজে স্নেক, মার্কিন গায়িকা সেলিনা গোমেজ, পুয়ের্তো রিকান গায়ক ওজুনা এবং মার্কিন র‍্যাপার কার্ডি বির একটি গান। এটি ২০১৯ সালের ২৮শে সেপ্টেম্বর তারিখে মুক্তি পেয়েছে।
পটভূমি
২০১৮ সালের জুলাই মাসে, কার্ডি বি নিশ্চিত করেন যে তিনি ডিজে স্নেক, ওজুনা এবং একজন তৃতীয় রহস্যময়ী অতিথির সাথে একটি গানে কাজ করবেন। পরবর্তী মাসে, সেলিনা গোমেজ এবং কার্ডি বি লস অ্যাঞ্জেলেসে চিত্রায়িত এই গানের চিত্রসংগীতের অন্তরালের একটি ছবি প্রকাশ করেন। ১৭ই সেপ্টেম্বর তারিখে, ডিজে স্নেক এই গানের মুক্তি তারিখ ঘোষণা করেন।
রচনা
"তাকি তাকি" হলো একটি লাতিন ও রেগেটন সঙ্গীত। ওজুনা এই গানটি শুরু করেন এবং হুকটি পরিবেশন করেন, পরবর্তীতে কার্ডি বি এবং সেলিনা গোমেজ ইংরেজি এবং স্পেনীয় ভাষায় তাদের অংশ পরিবেশন করেন। এই গানটির দৈর্ঘ্য হচ্ছে ৩ মিনিট ৩২ সেকেন্ড।
চিত্রসংগীত
এই গানটির চিত্রসংগীতের পরিচালনা করেছেন কলিন টিলে। এটি ২০১৮ সালের ৯ই অক্টোবর প্রকাশ করা হয়। ২০১৮ আমেরিকান সঙ্গীত পুরস্কার-এ এই গানের একটি ছোট অংশ প্রকাশ করা হয়েছিল। এই গানের চিত্রসংগীতের সেট হচ্ছে রহস্যদঘাটনের পরের বিশ্ব।
বাণিজ্যিক কর্মক্ষমতা
মার্কিন যুক্তরাষ্ট্রে, "তাকি তাকি" হট লাতিন গানের তালিকার ১ নম্বরে অভিষেক করে, যেখানে ওজুনা তার নিজের গান "তে বোতে"-কে প্রতিস্থাপন করে। একই সাথে এই গানটি বিলবোর্ড হট ১০০-এর ২৭ নম্বরে অবস্থান করে। এই গানটি কার্ডি বিকে প্রথম র‍্যাপ সঙ্গীতশিল্পী হিসেবে স্পোটিফাই গ্লোবাল ৫০ তালিকার শীর্ষে উঠতে সাহায্য করে।
খোরশেদুর রহমান
খোরশেদুর রহমান একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
কুনাল কোহলি
কুনাল কোহলি একজন ভারতীয় চলচ্চিত্র পরিচালক, প্রযোজক এবং লেখক। হুম আপনি (২০০৪) এবং ফানা (২০০৬) এর পরিচালক হিসাবে তিনি পরিচিত। তিনি প্রযোজনা প্রতিষ্ঠান কুনাল কোহলি প্রোডাকশনেরও মালিক, এবং এটি থেকে থোডা পেয়ার থোডা ম্যাজিক (২০০৮) প্রযোজনা ও পরিচালনা করেছিলেন।
পেশা
টেলিভিশন ধারাবাহিক ট্রিকন দিয়ে পরিচালনায় তার অভিষেক ঘটে। প্রয়াত যশ চোপড়ার মালিকানাধীন যশরাজ ফিল্মসের জন্য তিনি চারটি চলচ্চিত্র তৈরি করেন। তাদের ব্যানারে তাঁর প্রথম ছবিটি ছিল মুঝসে দোস্তি করোগে! (২০০২) যা বক্স অফিসে ভালো ফল করেনি। এতে অভিনয় করেন হৃতিক রোশন, রানি মুখার্জি ও কারিনা কাপুর ।
তাঁর দ্বিতীয় চলচ্চিত্র হাম তুম (২০০৪) বেশ হিট হয় এবং যা তাকে পরিচালক হিসাবে প্রতিষ্ঠিত করে। হাম তুম পাঁচটি ফিল্মফেয়ার পুরস্কার লাভ করে, যার মধ্যে কোহলি সেরা পরিচালক হিসেবে একটি পুরস্কার পান। তিনি তার পরামর্শদাতা যশ চোপড়াকে হারিয়ে এই পুরস্কার পান যিনি বীর-জারার জন্য মনোনীত হয়েছিলেন।
এরপরে তিনি ফানা পরিচালনা করেন, যাতে অভিনয় করেছিলেন আমির খান ও কাজল। কাজল চার বছরের বিরতি দিয়ে এই চলচ্চিত্রের মাধ্যমে চলচ্চিত্রে ফিরে এসেছিলেন এবং এটি দিয়ে ফিল্মফেয়ারে সেরা অভিনেত্রীর পুরস্কার পান। ছবিটি ২০০৬ সালের মে মাসে মুক্তি পায়। ফানা ২০০৬-এর সবচেয়ে বেশি অর্থ আয়কারী ভারতীয় চলচ্চিত্রগুলোর মাঝে অন্যতম। চলচ্চিত্রটি বিতর্কের সৃষ্টি করেছিল এবং গুজরাত রাজ্যে নিষিদ্ধ হয়েছিল।
কোহলি থোডা পেয়ার থোডা ম্যাজিক (২০০৮) এর কাহিনী লিখেন, পরিচালনা ও সহ-প্রযোজনা করেন। এতে অভিনয় করেছেন সাইফ আলি খান, রানি মুখার্জি, আমিশা প্যাটেল এবং ঋষি কাপুর । এরপরে তিনি প্রণয়ধর্মী হাস্যরসাত্মক ব্রেক কে বাদ প্রযোজনা করেন, যা পরিচালনা করে দানিশ আসলাম এবং এতে ইমরান খান ও দীপিকা পাড়ুকোন প্রধান চরিত্রে অভিনয় করেছিলেন। এটি ২০১০ সালের শেষার্ধে ছবিটি মুক্তি পায়।
তার একটি প্রকল্প ফির সে... চুরির অভিযোগে জড়িয়ে বিতর্কে পড়ে, তবে, পরে দুই বিবাদমান পক্ষের মধ্যে বন্দোবস্ত হলে সুপ্রিম কোর্ট ছবিটি মুক্তি দেওয়ার অনুমতি দিয়েছিল, একই সাথে বাদী জ্যোতি কাপুরকে ২৫ লক্ষ টাকা জরিমানা দিয়ে বলা হয় কোহলিকে। এটি সম্প্রতি নেটফ্লিক্সে প্রকাশিত হয়েছে এবং মোটামুটি ইতিবাচক পর্যালোচনার পায়। কোহলির রিলায়েন্স বিগ পিকচারের সাথে অর্থায়ন, বিতরণ এবং বিপণনের জন্য তিনটি ছবির চুক্তি করেছেন। এই চুক্তির মূল্য ধরা হয়েছে ১.৫০ বিলিয়ন।
টিভি
কোহলি ২০০৫ সালে স্টার প্লাসে প্রচারিত জনপ্রিয় রিয়েলিটি নৃত্য টিভি অনুষ্ঠান নাচ বালিয়ের দ্বিতীয় মৌসুমে বিচারকের দায়িত্ব পালন করেছিলেন। একই বছর তিনি সোনি টিভিতে শিশুদের রিয়েলিটি অনুষ্ঠান, ছোট প্যাকেট বড় ধামাকাতেও বিচারকের দায়িত্ব পালন করেছিলেন। ২০১৪ সালের এপ্রিলে, খবর পাওয়া গেছে যে তিনি বলিউডে এনডিটিভির প্রতিভা অন্বেষণ অনুষ্ঠান টিকিটের বিচারক হিসেবে দায়িত্ব পালন করবেন।
ব্যক্তিগত জীবন
কোহলি রাভিনা কোহলিকে বিয়ে করেছেন, যিনি কফির উইথ করণ এর পরিচালক ছিলেন এবং যশরাজ টিভির প্রধান হিসেবেও কাজ করেছেন তিনি। তাদের রাধা নামে কন্যা সন্তান রয়েছে, যাকে তারা পালন আনেন।
দারুল উলুম দেওবন্দ সম্পর্কিত নিবন্ধসমূহ
ডান|220x220পিক্সেল দারুল উলুম দেওবন্দ সম্পর্কিত নিবন্ধ:
কাঁকনহাট পৌরসভা
কাঁকনহাট পৌরসভা বাংলাদেশের রাজশাহী বিভাগের রাজশাহী জেলার গোদাগাড়ী উপজেলার অন্তর্গত 'ক' শ্রেণির একটি পৌরসভা।
আয়তন ও জনসংখ্যা
মোট আয়তনঃ ২০.০৫ বর্গ কি.মি.
মোট জনসংখ্যাঃ ১৮,৫১৫ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
জেমি গিলিস
জেমি গিলিস (জন্ম জেমি ইরা গুরম্যান; ২০ এপ্রিল ১৯৪৩ - ১৯ ফেব্রুয়ারি ২০১০) একজন মার্কিন পর্নোগ্রাফিক অভিনেতা, পরিচালক এবং এভিএন হল অফ ফেমের সদস্য ছিলেন।
জীবনের প্রথমার্ধ
গিলিস নিউ ইয়র্ক সিটিতে জেমি ইরা গুরম্যান নামে জন্মগ্রহণ করেন। দ্য ব্ল্যাক সোয়ান (১৯৪২) চলচ্চিত্রে টাইরন পাওয়ার চরিত্রের নামানুসারে তার নামকরণ করা হয়েছিল এবং তিনি তার প্রথম চলচ্চিত্র তৈরি করার সময় যে গার্লফ্রেন্ডের সাথে বসবাস করছিলেন তার থেকে তিনি গিলিস নামটি নিয়েছিলেন। গিলিস পরে কলম্বিয়া বিশ্ববিদ্যালয়ে ভর্তি হন এবং ম্যাগনা কাম লড স্নাতক হন। নিজের খরচ চালানোর জন্য যখন তিনি ক্যাব চালাচ্ছিলেন তখন তিনি দ্য ভিলেজ ভয়েস-এ একটি বিজ্ঞাপনে সাড়া দিয়েছিলেন।
মানব উন্নয়ন সূচক অনুযায়ী মিয়ানমারের প্রশাসনিক বিভাগসমূহের তালিকা
২০১৭ সালের মানব উন্নয়ন সূচক অনুযায়ী মিয়ানমারের প্রশাসনিক অঞ্চলগুলোর তালিকা এটি।
নাইমাতুল্লাহ খান
নাইমাতুল্লাহ খান (১ অক্টোবর ১৯৩০ – ২৫ ফেব্রুয়ারি ২০২০) পাকিস্তানের বৃহত্তম শহর, করাচির সিটি নাজিম (সিটি মেয়র) (আগস্ট ২০০১ – জুন ২০০৫ পর্যন্ত) ছিলেন।
প্রথম জীবন এবং ক্যারিয়ার
তিনি পাঞ্জাব বিশ্ববিদ্যালয় থেকে সাংবাদিকতায় স্নাতকোত্তর এবং করাচি বিশ্ববিদ্যালয় থেকে আইন বিষয়ে ডিগ্রি অর্জন করেন। তিনি পেশায় আইনজীবী হিসেবে নিয়োজিত ছিলেন। তিনি পাকিস্তানের বৃহত্তম এনজিও আলখিদমত ফাউন্ডেশনের চেয়ারম্যান। ২০০৫ সালে করাচির মেয়র হিসাবে, তিনি বিশ্ব তালিকার শীর্ষ ২০ মেয়র প্রার্থী হিসাবে প্রতিদ্বন্দ্বী প্রার্থী হিসাবে নির্বাচিত হয়েছিলেন।
করাচির নাজিম
পাকিস্তানে রাষ্ট্রপতি পারভেজ মোশাররফের শাসনামলে বিবর্তন পরিকল্পনার পরে তিনি করাচির প্রথম নাজিম ছিলেন। আবুল আলা মওদূদী ও নাঈম সিদ্দিকীর ভাবনায় অনুপ্রাণিত হয়ে তিনি জামায়াতে ইসলামীর অন্তর্ভুক্ত হন। নাইমাতুল্লাহ খান ২০০১ সালে সিটি নাজিম (মেয়র) নির্বাচিত হয়েছিলেন। নেমাতুল্লাহ খান করাচি পুনর্নির্মাণের জন্য ২,২০০ মিলিয়ন রুপি ব্যয় করতে সফল হয়েছিলেন, সিটি কাউন্সিল বিভিন্ন প্রকল্পের অনুমোদন দেয় যেমন বড় রাস্তাগুলোর উপরে ১৮টি ফ্লাইওভার, ছয়টি আন্ডারপাস, দুটি সংকেত-মুক্ত রাস্তা এবং করাচির মানুষের জন্য বিশাল জল সরবরাহ প্রকল্প অনুমোদন দেন। করাচির ইতিহাসে এটিই প্রথম হয়েছিল যে, করাচির সমস্ত স্টেক হোল্ডারকে করাচির উন্নয়নমূলক কাজের জন্য অন্তর্ভুক্ত করা হয়েছিল। করাচি উন্নয়ন পরিকল্পনায় সিগন্যাল মুক্ত প্রধান রাস্তা, অনেকগুলো ফ্লাই ওভার, আন্ডারপাস এবং অনেকগুলো জল এবং নিকাশী লাইন প্রতিস্থাপনের সমন্বয়ে গঠিত। সিটি মেয়র হিসাবে তাঁর একটি প্রকল্প ছিল করাচির গ্রিন লাইন বাস প্রকল্প যেখানে তিনি সুইডেন থেকে বাস আমদানি করেছিলেন।
আরেকটি প্রকাশ্যে প্রশংসিত ধারণা যে তিনি প্রবর্তন করেছিলেন তা হ'ল করাচির ৬৪ কিলোমিটার উপকূলীয় অঞ্চলটি আরব সাগরের নিকটবর্তী গ্রামগুলো থেকে স্থানীয় ছেলেদের জড়িত করা। এই স্থানীয় গ্রামের ছেলেরা, সমুদ্রের সাথে পরিচিত, তারা ভাল সাঁতারু ছিল এবং সাধারণ সৈকত দর্শনার্থী এবং পিকনিক্সারদের যখন মজা করার জন্য সাগরে সাঁতার কাটানোর চেষ্টা করেছিল তখন তাদের রক্ষা করার জন্য লাইফগার্ড হিসাবে চুক্তির ভিত্তিতে ভাড়া করা হয়। ২০১৭ সালের সেপ্টেম্বরে, তিন মাসের মধ্যে ৫৫ জন ডুবে যাওয়ার পরে কর্তৃপক্ষ কর্তৃক করাচি সমুদ্র সৈকতগুলো সিল করতে হয়েছিল।
মৃত্যু
নাইমাতুল্লাহ খান ২০২০ সালের ২৫ ফেব্রুয়ারি ৮৯ বছর বয়সে মৃত্যুবরণ করেন।
উজি এভেন
উজি এভেন (עוזי אבן, জন্ম - ১লা অক্টোবর, ১৯৪০) তেল আবিব বিশ্ববিদ্যালয়ে র ভৌত রসায়নের একজন অধ্যাপক এবং একজন প্রাক্তন ইসরায়েলি রাজনীতিবিদ, যিনি নেসেট (ইসরায়েলি পার্লামেন্ট) এর প্রথম প্রকাশ্যে সমকামী সদস্য হিসেবে পরিচিত।
জীবনী
১৯৮১ সালের মে মাসে, এভেন বিরোধীদলীয় নেতা শিমন পেরেসের কাছে "অপারেশন অপেরা " করার প্রস্তুতির খবর ফাঁস করে। পেরেস পরবর্তীকালে প্রধানমন্ত্রী মেনাচেম বেগিনের কাছে প্রতিবাদ পত্র লিখেছিলেন এবং অপারেশনটি এক মাসের জন্য বিলম্বিত হয়েছিল।
১৯৯৩ সালে, এভেন সমকামীদের উপর প্রথম নেসেট শুনানিতে অংশ নিয়েছিলেন এবং প্রকাশ করেছিলেন যে আইডিএফ তার সমকামিতা সনাক্ত করার পর তাকে বরখাস্ত করেছে এবং তার নিরাপত্তা ছাড়পত্র প্রত্যাহার করেছে। তার সাক্ষ্য ইতজাক রাবিনের সরকার আইন ও বিধি পরিবর্তন করে সমকামীদের সেনাবাহিনীতে যে কোন পদে চাকরি করার অনুমতি দেয়, এমনকি যদি সেই চাকরির জন্যে একটি উচ্চ নিরাপত্তা ছাড়পত্র প্রয়োজন থাকে । ১৯৯৬ সালে, এভেনের নিয়োগকর্তা, তেল আবিব বিশ্ববিদ্যালয়, তার তৎকালীন জীবনসঙ্গী, অমিত কামাকে, অন্যান্য স্বামী-স্ত্রীদের প্রদত্ত অধিকার দিতে অস্বীকার করায় এভেন ইসরায়েলের নাগরিক অধিকার সংস্থার সহায়তায় বিশ্ববিদ্যালয়ের বিরুদ্ধে মামলা করেছিলেন । এভেন শেষ পর্যন্ত এই আইনি মামলাটি জেতেন এবং অমিতের জন্যে 'জীবনসঙ্গীর অধিকার' আদায় করতে সমর্থ হন।
২০০৪ সালে, এভেন এবং কামা কানাডায় বিয়ে করেছিলেন। ২০০৯ সালের ১০ মার্চ পারিবারিক আদালত রায় দেয় যে ইভেন এবং কামা তাদের ৩০ বছর বয়সী পালক পুত্র ইয়োসি ইভেন-কামাকে আইনত দত্তক নিতে পারে, যার ফলে তারাই ইসরাইলের প্রথম সমলিঙ্গের পুরুষ দম্পতি, যাদের দত্তক নেওয়ার অধিকার আইনত স্বীকৃত হয়েছিল।
২০১২ সালের ডিসেম্বরে এভেন এবং কামার বিবাহবিচ্ছেদ ঘটে। যেহেতু রাব্বিনিকাল কোর্ট সমকামী বিবাহকে স্বীকৃতি দেয় না, তাই পারিবারিক আদালতে বিবাহ বিচ্ছেদ মামলাটি হয়েছিল এবং পারিবারিক আদালত বিচ্ছেদ মঞ্জুর করেছিল।
রাজনৈতিক কর্মজীবন
উজি ছিলেন মেরেটজের একজন সদস্য । ১৯৯৯ সালে পঞ্চদশ নেসেটে নির্বাচিত হওয়ার জন্যে তিনি প্রতিদ্বন্দিতা করেন কিন্তু অল্পের জন্যে ব্যর্থ হন। যাইহোক ২০০২ সালে অ্যামনন রুবিনস্টাইন পদত্যাগ করার পরে, দলের তালিকায় পরবর্তী গুরুত্বপূর্ণ প্রার্থী হিসেবে তিনি এমকে  নির্বাচিত হয়েছিলেন। তিনিই ছিলেন নেসেটের প্রথম সমকামী সদস্য। ২০০৩ সালের নির্বাচনে তিনি দলের তালিকায় পঞ্চদশ স্থান পেয়েছিলেন, কিন্তু তার দল মাত্র ছয়টি আসনে জয়লাভ করায় তিনি সংসদে যাওয়ার সুযোগ পাননি।
২০০৬ সালে, তিনি ঘোষণা করেন যে তিনি মেরেটজ ছেড়ে চলে যাচ্ছেন এবং ইসরায়েলী লেবার পার্টিতে যোগ দিচ্ছেন। তার সিদ্ধান্তের কারণ হিসেবে বলেন যে তিনি লক্ষ্য করেছেন যে লেবার তার নির্বাচনী ইশতেহারে সকল নাগরিকের সমতার প্রতিশ্রুতি দিয়েছে।
দারুল উলুম দেওবন্দের ভবন
থাম্ব|১৯২৮ সালে মসজিদে সাত্তা, যেখানে [[দারুল উলুম দেওবন্দ|দারুল উলুম দেওবন্দের সূচনা হয়]] দারুল উলুম দেওবন্দ ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা, যা ১৮৬৬ সালের ৩০ মে প্রতিষ্ঠিত হয়। ১৮৫৭ সালের মহাবিদ্রোহের ক্ষত পূরণের উদ্দেশ্যে কাসেম নানুতুবির নেতৃত্বে একদল আলেম দেওবন্দের মসজিদে সাত্তার ডালিম গাছের নিচে এই মাদ্রাসার সূচনা করেন। বর্তমানে এটি ৯২ হাজার বর্গফুট এলাকাজুড়ে বিস্তৃত। নও দারাহ, দারুল হাদিস, দারুত তাফসির, দারুল ইফতা, দারে জাদিদ, জামিয়া তিব্বিয়া, গ্রন্থাগার, ব্যবস্থাপনা অফিস, বাবে জাহির, মেহমানখানা এবং রান্নাঘর দারুল উলুম দেওবন্দের প্রধান ভবন।
প্রেক্ষাপট
থাম্ব|১৯২৮ সালে [[আল কাসিম|আল কাসিমে প্রকাশিত দারুল উলুম দেওবন্দের নকশা]] ১৬০০ সালে ইংল্যান্ডের রানী প্রথম এলিজাবেথ প্রদত্ত সনদের মাধ্যমে প্রাচ্যের জলপথে একচেটিয়া বাণিজ্য করার অধিকার লাভ করে ব্রিটিশ ইস্ট ইন্ডিয়া কোম্পানি। ১৬১২ সালে এই কোম্পানি মুঘল প্রশাসন থেকে সুরাটে বাণিজ্য করার অধিকার লাভ করে। ১৬১৫ সালে মুঘল সম্রাট জাহাঙ্গীরের অনুমতি পেয়ে কোম্পানি দক্ষিণ ভারতের পশ্চিম ও পূর্ব উপকূলে বাণিজ্যকুঠি স্থাপন করে। আস্তে আস্তে এই কোম্পানি সারা ভারতে বাণিজ্যের প্রসার ও রাজনৈতিক আধিপত্য বিস্তার করতে থাকে। ১৭৫৭ সালে পলাশীর যুদ্ধে বাংলার নবাব কোম্পানির হাতে পরাজিত হলে কার্যত ভারতে কোম্পানি শাসনের সূচনা ঘটে। দ্বাদশ শতাব্দী হতে ভারতীয় উপমহাদেশের ক্ষমতার কেন্দ্র থাকা মুসলমানদের ক্ষমতা ইংরেজদের হাতে চলে যাওয়ার পর এবং মুসলমানদের অর্থনৈতিক, সামাজিক ও রাজনৈতিক ভাবে পঙ্গু করার জন্য ইংরেজদের সবার্ত্মক প্রচেষ্টার কারণে মুসলিম সমাজে অবনতি হয়। মুসলমানদের এই অবনতি থেকে উদ্ধারের জন্য শাহ ওয়ালিউল্লাহ দেহলভী সংস্কার কাজ শুরু করেন। তার মৃত্যুর পর তার ছেলে শাহ আবদুল আজিজ এই সংস্কার কাজ চালিয়ে যান। তিনি ভারতকে দারুল হারব ঘোষণা করে জিহাদ করা ফরজ মর্মে ফতোয়া জারি করেন। এইজন্য তিনি সৈয়দ আহমদ বেরলভিকে নির্বাচন করেন। সৈয়দ আহমদ বেরলভি ও তার শিষ্য শাহ ইসমাইল শহীদ ১৮৩১ সালে বালাকোট যুদ্ধে মারা যান। কিন্তু মুসলমানদের আন্দোলন চলতে থাকে। ১৮৫৭ সালে এসে তা সিপাহি বিদ্রোহে রূপ নেয়। এক পর্যায়ে উত্তরপ্রদেশের সাহারানপুর জেলার থানা ভবনকে কেন্দ্র করে একটি স্বাধীন এলাকার সৃষ্টি হয়। এই এলাকায় অস্থায়ী সরকার গঠন করে প্রধান বিচারপতি হন রশিদ আহমদ গাঙ্গুহি, প্রধান সেনাপতি কাসেম নানুতুবি ও আমিরুল মুমিনীন বা রাষ্ট্রপ্রধান হন ইমদাদুল্লাহ মুহাজিরে মক্কি। ১৮৫৭ সালের ১৪ সেপ্টেম্বর এই অস্থায়ী সরকারের নেতৃত্বে শামলীর যুদ্ধ সংঘটিত হয়। এই যুদ্ধে জামেন শহীদ নিহত হন। অপরাপর নেতৃবৃন্দ আত্মগোপন করেন। স্বাধীন থানা ভবন সরকারের পতন ঘটে। এই সিপাহি বিদ্রোহ ব্যর্থ হলে ইংরেজ সরকার ইমদাদুল্লাহ মুহাজিরে মক্কি, কাসেম নানুতুবি, রশিদ আহমদ গাঙ্গুহির বিরুদ্ধে গ্রেফতারি পরোয়ানা ও পুরস্কার ঘোষণা করে। এই বিদ্রোহ ব্যর্থ হলেও এটি ঔপনিবেশিক প্রশাসনে অতি গুরুত্বপূর্ণ পরিবর্তন আনয়নে সমর্থ হয়। ভারত সরকার আইন, ১৮৫৮ পাসের মাধ্যমে ভারতে কোম্পানি শাসনের অবসান ঘটে এবং সরাসরি ব্রিটিশ সরকারের নিয়ন্ত্রণ প্রতিষ্ঠিত হয়। দীর্ঘদিন আত্মগোপনের পর ১৮৫৯ সালে ইমদাদুল্লাহ মুহাজিরে মক্কি মক্কায় হিজরত করতে সক্ষম হন। কিছুদিন পর সাধারণ ক্ষমা ঘোষিত হলে কাসেম নানুতুবি ও রশিদ আহমদ গাঙ্গুহিও আত্মগোপন থেকে মুক্ত কর্মক্ষেত্রে পদার্পণ করেন।
১৮৫৭ সালে এটি প্রচার করা হয় যে, ইশ্বর ব্রিটিশদের পক্ষে আছেন বলেই তারা যুদ্ধে জয়লাভ করেছে। শিক্ষাব্যবস্থায় রদবদলের মাধ্যমে তারা সাধারণ জনগণকে খ্রিস্টধর্মে ধমার্ন্তরিত করতে প্ররোচিত ও উৎসাহিত করে। স্বাধীনতা সংগ্রাম, যুদ্ধ ও ইংরেজদের ষড়যন্ত্রের কারণে মুসলমানদের শিক্ষা ও সংস্কৃতি পর্যুদস্ত হয়ে পড়ে। ধর্মীয় শিক্ষা প্রতিষ্ঠানগুলোও পৃষ্টপোষকতার অভাবে ধ্বংস হয়ে যায়। মুসলিম সমাজে অনৈসলামিক সংস্কৃতি প্রভাব বিস্তার করে। এমতাবস্থায় আপাততঃ সশস্ত্র সংগ্রামের ধারা স্থগিত রেখে সাম্রাজ্যবাদ ও উপনিবেশবাদ বিরোধী স্বাধীনতা আন্দোলন ও ইসলামের চেতনায় একদল কর্মী তৈরির লক্ষ্যে ইমদাদুল্লাহ মুহাজিরে মক্কির ইঙ্গিতে ও কাসেম নানুতুবির নেতৃত্বে এবং সিপাহি বিদ্রোহে অংশগ্রহণকারী কয়েকজন ব্যক্তির মাধ্যমে ১৮৬৬ সালের ৩০ মে ভারতের উত্তরপ্রদেশস্থ সাহারানপুর জেলার দেওবন্দ নামক বস্তিতে সাত্তা মসজিদের প্রাঙ্গনে ছোট্ট একটি ডালিম গাছের ছায়ায় দারুল উলুম দেওবন্দের গোড়া পত্তন করা হয়।
২০১২ ওএফসি নেশন্স কাপ
২০১২ ওএফসি নেশন্স কাপ (2012 OFC Nations Cup) ওশেনিয়া ফুটবল কনফেডারেশন কর্তৃক আয়োজিত ওএফসি নেশন্স কাপ ফুটবল প্রতিযোগিতার নবম আসর। ওশেনিয়া অঞ্চলে অবস্থিত প্রশান্ত মহাসাগরীয় সলোমন দ্বীপপুঞ্জে প্রতিযোগিতাটি অনুষ্ঠিত হয়। এতে ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ও তাহিতি ফুটবল ফেডারেশন কর্তৃক পরিচালিত তাহিতি জাতীয় ফুটবল দলটি জয়লাভ করে, যা তাদের এ প্রতিয়োগিতায় প্রথম শিরোপা অর্জন। লসন তামা স্টেডিয়ামে অনুষ্ঠিত চূড়ান্ত খেলায় নিউ ক্যালিডোনিয়া দলকে চং হিউ'র বিজয়সূচক গোলে ১-০ ব্যবধানে পরাজিত করে ও চ্যাম্পিয়ন হয়। এ জয়ের ফলে অস্ট্রেলিয়া (বর্তমানে ওএফসিতে নেই) ও নিউজিল্যান্ডের পর একমাত্র দলরূপে ওএফসি নেশন্স কাপ জয়ী হয়। পাশাপাশি দলটি ওএফসি অঞ্চল থেকে ২০১৩ সালে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করবে।
এছাড়াও, সেমি-ফাইনালে অংশগ্রহণকারী চারটি দল ২০১৪ সালে অনুষ্ঠিত বিশ্বকাপ ফুটবলের যোগ্যতা নির্ধারণী খেলার তৃতীয় রাউন্ডে খেলবে। আন্তঃফেডারেশনের প্লে-অফ খেলায় সরাসরি অংশ নিবে।
স্বাগতিক দেশ
৩০ জুলাই, ২০১১ তারিখে ব্রাজিলের রিউ দি জানেইরু'র মারিনা দা গ্লোরিয়ায় বিশ্বকাপ ফুটবলের প্রাথমিক পর্বের ড্র অনুষ্ঠিত হয়। ফিজিকে ২০১২ সালের ৩-১২ জুনের মধ্যে ওএফসি নেশন্স কাপের স্বাগতিক দেশের মর্যাদাসহ খেলা পরিচালনার দায়িত্ব দেয়া হয়। কিন্তু ওএফসি সাধারণ সম্পাদক তাই নিকোলাস এবং ফিজি কর্তৃপক্ষের মাঝে আইনগত জটিলতার সৃষ্টি হয়। কেননা, জানুয়ারি, ২০১২ সালে ওএফসি'র পুরুষ ও মহিলাদের প্রাক-অলিম্পিক ফুটবল প্রতিযোগিতার যোগ্যতা নির্ধারণী প্রতিযোগিতা হবার কথা ছিল।
অতঃপর ২৮ মার্চ, ২০১২ তারিখে ফিজির কাছ স্বাগতিকের মর্যাদা কেড়ে নিয়ে সলোমন দ্বীপপুঞ্জকে দেয়া হয়। সেখানকার হোনিয়ারার লসন তামা স্টেডিয়ামে সকল খেলা আয়োজনের সিদ্ধান্ত নেয়া হয়।
গ্রুপ পর্ব
যদি দলগুলোর পয়েন্ট সমান হয়, তাহলে দলের উত্তরণ ঘটবে:
উত্তর ইয়র্কশায়ার
উত্তর ইয়র্কশায়ার হল ইংল্যান্ডের বৃহত্তম অ-মহানগর কাউন্টি ও লেফটেনেন্সি এলাকা, এটি ৮,৬৫৪ বর্গ কিলোমিটার (৩,৩৪১ বর্গ মাইল) এলাকা জুড়ে বিস্তৃত রয়েছে। কাউন্টির প্রায় ৪০% এলাকা ইয়র্কশায়ার ডেলস ও নর্থ ইয়র্ক মুরস সহ বেশিরভাগ জাতীয় উদ্যান দ্বারা আচ্ছাদিত। এটি ইয়র্কশায়ার নাম ধরে রাখা ইংল্যান্ডের চারটি কাউন্টির মধ্যে একটি; অন্য তিনটি কাউন্টি হল ইস্ট রাইডিং অব ইয়র্কশায়ার, দক্ষিণ ইয়র্কশায়ার এবং পশ্চিম ইয়র্কশায়ার।
অ্যারিজোনা রেঞ্জ নিউজ
অ্যারিজোনা রেঞ্জ নিউজ মার্কিন যুক্তরাষ্ট্রের অ্যারিজোনার উইলকক্সের একটি সাপ্তাহিক পত্রিকা  যা ১৮৮২ সালে এর প্রকাশনা শুরু করে।   এটি উইক কমিউনিকেশনস এর মালিকানাধীন।
উত্তর ইয়র্কশায়ার
১৯৭৪ সাল (স্থানীয় সরকার আইন ১৯৭২-এর মাধ্যমে) থেকে ১৯৯৬ পর্যন্ত, এটি সম্পূর্ণরূপে ইয়র্কশায়ার ও হাম্বার অঞ্চলের মধ্যে ছিল। ১৯৯৬ সাল থেকে, উত্তর পূর্ব ইংল্যান্ড অঞ্চলের কিছু অংশ অ-প্রশাসনিকভাবে কাউন্টিতে যোগদান করে। ইয়র্কও ১৯৯৬ সালে কাউন্টির একটি অ-প্রশাসনিক অংশ হিসেবে স্থানান্তরিত হয়।
মিডলসব্রো বিল্ট-আপ এলাকা (১,৭৪,৭০০ জন) হল সবচেয়ে জনবহুল বসতি, যেখানে ১,৫২,৮৪১ জন বাসিন্দা সহ ইয়র্ক বিল্ট-আপ এলাকা দ্বিতীয় স্থানে রয়েছে, যদিও কোনটিই প্রশাসনিক কাউন্টির অংশ নয়, এগুলি উত্তর ইয়র্কশায়ার কাউন্টি কাউন্সিল দ্বারা নিয়ন্ত্রিত নয়। ২০১৬ সালের মাঝামাঝি ওএনএস-এর অনুমান কাউন্টি কাউন্সিল এলাকায় ৬,০২,৩০০ জন বাসিন্দা রয়েছে। প্রশাসনিক কাউন্টিতে সবচেয়ে জনবহুল বসতি (এবং সামগ্রিক আনুষ্ঠানিক কাউন্টিতে তৃতীয়) হল হ্যারোগেট (৭৫,০৭০ জন); এরপর স্কারবরো (৬১,৭৪৯)। নর্থালারটন হল প্রশাসনিক কাউন্টি শহর, এর জনসংখ্যা ১৬,৮৩২ জন নথিভুক্ত করা হয়েছিল।
বাংলাদেশ আবহাওয়া অধিদপ্তর
বাংলাদেশ আবহাওয়া অধিদপ্তর (সংক্ষেপেঃবিএমডি) বাংলাদেশ সরকারের প্রতিরক্ষা মন্ত্রণালয় কর্তৃক পরিচালিত একটি সংস্থা, যা দেশে আবহাওয়া বিষয়ক কার্যক্রম পরিচালনা করে। আবহাওয়া উপাত্ত সংগ্রহ, বিশ্লেষণ ও পূর্বাভাস পদ্ধতির মান-উন্নয়নসহ দুর্যোগ ব্যবস্থাপনার জন্য অধিকতর নির্ভুল তথ্য প্রদান এবং আবহাওয়া পর্যবেক্ষণাগারসমূহের পরিচালনা ও ব্যবস্থাপনা এবং রাডার, উপগ্রহ কেন্দ্র ও কৃষি আবহাওয়া-সংক্রান্ত টেলিযোগাযোগ ব্যবস্থার মাধ্যমে আধুনিক কৃষি-ব্যবস্থাপনার বিকাশে সহায়তা প্রদান করার উদ্দেশ্যে এ প্রতিষ্ঠানটি কাজ করে থাকে।
ইতিহাস
১৮৬৭ সালে সর্বপ্রথম দেশের আবহাওয়া কার্যক্রম পর্যবেক্ষণ করার উদ্দেশ্যে বাংলাদেশের দক্ষিণ-পশ্চিমাঞ্চলীয় জেলা সাতক্ষীরায় একটি আবহাওয়া পর্যবেক্ষণ কেন্দ্র প্রতিষ্ঠা করা হয়। পরবর্তিতে ১৯৪৭ সালে এ সংস্থাটি নাম পরবর্তন করে পাকিস্তান আবহাওয়া সার্ভিস করা হয় এবং সর্বশেষ ১৯৭১ সালে দেশের স্বাধীনতার পর এটি বাংলাদেশ আবহাওয়া বিভাগ হয়ে ওঠে।
গোদাগাড়ী পৌরসভা
গোদাগাড়ী পৌরসভা বাংলাদেশের রাজশাহী বিভাগের রাজশাহী জেলার গোদাগাড়ী উপজেলার অন্তর্গত 'ক' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
আয়তন ও জনসংখ্যা
মোট আয়তনঃ ১৪.২৭ বর্গ কি.মি.
মোট জনসংখ্যাঃ ৩৯,৭৬৬ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
স্পাংগুর হ্রদ
স্পাংগুর হ্রদ ভারত-চীন সীমান্তে হিমালয়ের এক হ্রদ ।
অবস্থান
স্পাংগুর হ্রদ ভারত-চীন সীমান্তে স্পাংগুর গিরিবর্ত্মের পূর্বে ও প্যাঙ্গং হ্রদের দক্ষিণে স্থানাঙ্কে সমুদ্রপৃষ্ঠ থেকে  উচ্চতায়  এলাকা জুড়ে অবস্থিত।
বিতর্কিত অঞ্চল
১৯৫৯ খ্রিষ্টাব্দে চীন এই অঞ্চলে সেনা ছাউনি বানায়। ১৯৬২ খ্রিষ্টাব্দে ভারত-চীন যুদ্ধ হলে চীনের সেনাবাহিনী নভেম্বর মাসে চারটি ভারতীয় সেনা ছাউনি দখল করে নেয়।
বেসরকারী বিশ্ববিদ্যালয় আইন, ২০১০
বেসরকারী বিশ্ববিদ্যালয় আইন, ২০১০ হলো ২০১০ সালে বাংলাদেশের জাতীয় সংসদে পাস হওয়া একটি আইন। এই আইনে দেশে মানসম্মত শিক্ষা সম্প্রসারণের লক্ষ্যে বেসরকারী পর্যায়ে বিশ্ববিদ্যালয় প্রতিষ্ঠা এবং তার সুষ্ঠু ব্যবস্থাপনার জন্য বেসরকারী বিশ্ববিদ্যালয় আইন, ১৯৯২ রহিত করে কতিপয় সংশোধনীসহ নতুন আইন প্রণয়ন করা হয়।
বিশ্ববিদ্যালয় স্থাপন ও পরিচালনা
এই আইনের বিধান অনুযায়ী বাংলাদেশের যে কোন স্থানে বেসরকারী বিশ্ববিদ্যালয় স্থাপন করার অনুমতি দেওয়া হয়। এই আইনের অধীন সরকারের নিকট থেকে সাময়িক অনুমতিপত্র বা, ক্ষেত্রমত, সনদপত্র গ্রহণ ব্যতীত, বাংলাদেশের কোন স্থানে কোন বেসরকারী বিশ্ববিদ্যালয় স্থাপন বা পরিচালনা করা যাবে না, বা বাংলাদেশে কোন বিদেশী বিশ্ববিদ্যালয়ের অধীন স্নাতক বা স্নাতকোত্তর ডিগ্রি অথবা ডিপ্লোমা বা সার্টিফিকেট কোর্স পরিচালনা বা কোন ডিগ্রি, ডিপ্লোমা বা সার্টিফিকেট প্রদান করা যাবে না। এই আইনের আধীনে অনুমোদনপ্রাপ্ত নয় এমন কোন বেসরকারী বিশ্ববিদ্যালয় বা বাংলাদেশে কোন বিদেশী বিশ্ববিদ্যালয়/প্রতিষ্ঠানের কোন শাখা ক্যাম্পাস, স্টাডি সেন্টার বা টিউটোরিয়াল সেন্টার ইত্যাদিতে শিক্ষার্থী ভর্তি বা শিক্ষা কার্যক্রম পরিচালনা করার উদ্দেশ্যে কোনরূপ ব্রোশিয়ার, প্রসপেকটাস, লিফলেট ইত্যাদি প্রকাশ ও প্রচার করা যাবে না। এছাড়াও প্রিন্ট বা ইলেকট্রনিক মিডিয়ায়ও কোন ধরনের বিজ্ঞাপন প্রকাশ ও প্রচার করা যাবে না। দেশের পরিবেশ, নিরাপত্তা, জনস্বার্থ বা অন্য কোন বিষয় বিবেচনাক্রমে, যদি সরকার কোন স্থানে বেসরকারী বিশ্ববিদ্যালয় বা তার ক্যাম্পাস স্থাপন করা যাবে না মর্মে ঘোষণা প্রদান করে, তাহলে এইরুপ কোন স্থানে কোন বেসরকারী বিশ্ববিদ্যালয় বা তার ক্যাম্পাস স্থাপন করা যাবে না। কোন বেসরকারী বিশ্ববিদ্যালয় এইরূপ কোন নামে স্থাপন করা যাবে না, যে নামে এই আইন বা অন্য কোন আইনের অধীন কোন স্বীকৃত বা বেসরকারী বিশ্ববিদ্যালয় ইতিপূর্বে স্থাপিত হয়ে উক্ত নামে বহাল আছে, বা যে নামে পূর্বে কোন স্বীকৃত বা বেসরকারী বিশ্ববিদ্যালয় বহাল ছিল কিন্তু বর্তমানে উক্ত নামে কোন বিশ্ববিদ্যালয় বহাল নাই বা উক্ত নামের সাথে প্রস্তাবিত নামের সাদৃশ্য থাকে। তবে শর্ত থাকে যে, কোন বিদ্যমান বেসরকারী বিশ্ববিদ্যালয়, সরকারের পূর্বানুমোদনক্রমে এবং এই আইনের অধীন যে সকল শর্ত প্রতিপালনক্রমে একটি নতুন বেসরকারী বিশ্ববিদ্যালয় স্থাপন করতে হয় সে সকল শর্ত পূরণক্রমে, তার সাদৃশ্যপূর্ণ নামে আরেকটি পৃথক ও পূর্ণাঙ্গ বিশ্ববিদ্যালয় স্থাপন করতে পারবে। এই আইনের অধীন স্থাপিত প্রত্যেক বেসরকারী বিশ্ববিদ্যালয়ের স্থায়ী ধারাবাহিকতা এবং একটি সাধারণ সীলমোহর থাকবে এবং তার নিজস্ব নামে স্থাবর ও অস্থাবর সম্পত্তি অর্জন করার, অধিকারে রাখার এবং হস্তান্তর করার অধিকার থাকবে এবং উক্ত নামে বেসরকারী বিশ্ববিদ্যালয়ের পক্ষে বা বিপক্ষে মামলা দায়ের বা পরিচালনা করা যাবে।
শিক্ষা গ্রহণের অধিকার
এই আইনে বেসরকারী বিশ্ববিদ্যালয় জাতি, ধর্ম, বর্ণ, গোত্র, লিঙ্গ, জন্মস্থান বা শারীরিক প্রতিবন্ধকতা নির্বিশেষে সকল শ্রেণীর যোগ্য শিক্ষার্থীর ভর্তি, জ্ঞানার্জন এবং সাফল্যের সাথে ডিগ্রি, ডিপ্লোমা বা সার্টিফিকেট কোর্স সমাপনান্তে সার্টিফিকেট প্রাপ্তির জন্য উন্মুক্ত থাকবে।
সাময়িক অনুমতি
নিম্নোক্ত ১০টি শর্ত পূরণ করলে কোন প্রতিষ্ঠাতা এই আইনের অধীন বেসরকারী বিশ্ববিদ্যালয় স্থাপন ও পরিচালনা করার উদ্দেশ্যে সাময়িক অনুমতিপত্রের জন্য বিশ্ববিদ্যালয় মঞ্জুরী কমিশন কর্তৃক নির্ধারিত ফর্মে আবেদন করতে পারবে। সাময়িক অনুমতির শর্তাবলী:
সাময়িক অনুমতির আবেদন গ্রহণের পর সরকার ৬০(ষাট) দিনের মধ্যে তাতে সিদ্ধান্ত প্রদান করবে এবং এতদ্‌বিষয়ে সরকারের সিদ্ধান্ত চূড়ান্ত বলে গণ্য হবে। সাময়িক অনুমতিপত্রের মেয়াদ হবে তা প্রদানের পরবর্তী ৭ (সাত) বৎসর। আবেদনটি নামঞ্জুর হলে সংক্ষুব্ধ ব্যক্তি বা প্রতিষ্ঠান উক্ত আদেশ প্রদানের তারিখ হতে ৩০ (ত্রিশ) দিনের মধ্যে বিষয়টি পুনর্বিবেচনার জন্য সরকারের নিকট আবেদন করতে পারবে।
সনদপত্র
সাময়িক অনুমতি লাভের পর নিম্নবর্ণিত শর্তাবলী পূরণ করে সনদপত্র গ্রহণের আবেদন করতে হয়। কোনো বিশ্ববিদ্যালয় নির্দিষ্ট সময়ের মধ্যে সনদপত্র গ্রহণে ব্যর্থ হলে তার কার্যক্রম বন্ধ ঘোষণা করতে হবে। শর্তাবলী:
বিশ্ববিদ্যালয় কর্তৃপক্ষ
প্রত্যেক বেসরকারী বিশ্ববিদ্যালয়ে নিম্নবর্ণিত কর্তৃপক্ষ থাকবে, যথা:
এছাড়াও কোন বেসরকারী বিশ্ববিদ্যালয়ের কার্যাবলী সুষ্ঠুভাবে ও দক্ষতার সাথে সম্পাদনের উদ্দেশ্যে, চ্যান্সেলরের পূর্বানুমোদনক্রমে, প্রয়োজনীয় অন্য যে কোন কর্তৃপক্ষ গঠন করা যাবে।
বোর্ড অব ট্রাস্টিজ
প্রত্যেক বেসরকারী বিশ্ববিদ্যালয় স্থাপন ও পরিচালনার জন্য একটি বোর্ড অব ট্রাস্টিজ থাকবে এবং উক্ত বোর্ডের সদস্যগণের মধ্য হতে একজন সদস্য বোর্ড অব ট্রাস্টিজের সভাপতি নির্বাচিত হবে। বোর্ড অব ট্রাস্টিজের ক্ষমতা ও দায়িত্ব:
সিন্ডিকেট
প্রত্যেক বেসরকারী বিশ্ববিদ্যালয়ে একটি সিন্ডিকেট থাকিবে এবং নিম্নবর্ণিত সদস্যগণ সমন্বয়ে সিন্ডিকেট গঠিত হবে, যথা:
সিন্ডিকেটের মনোনীত সদস্যগণ তাদের মনোনয়নের তারিখ হতে ২ (দুই) বৎসর মেয়াদে স্বীয় পদে বহাল থাকবে। তবে এইরূপ কোন সদস্যের মেয়াদ শেষ হওয়া সত্ত্বেও তার স্থলাভিষিক্ত ব্যক্তি কার্যভার গ্রহণ না করা পর্যন্ত উক্ত সদস্য তার পদে বহাল থাকবে। সিন্ডিকেটের ক্ষমতা ও দায়িত্ব:
একাডেমিক কাউন্সিল
প্রত্যেক বেসরকারী বিশ্ববিদ্যালয়ের একটি একাডেমিক কাউন্সিল থাকবে এবং নিম্নবর্ণিত সদস্যগণ সমন্বয়ে একাডেমিক কাউন্সিল গঠিত হবে, যথা:
অনুষদ
প্রত্যেক বেসরকারী বিশ্ববিদ্যালয়ে অন্যূন ৩ (তিন) বা ততোধিক শিক্ষা অনুষদ বা স্কুল অব স্টাডিজ থাকবে। বেসরকারী বিশ্ববিদ্যালয়ের প্রত্যেক অনুষদে ভাইস-চ্যান্সেলর কর্তৃক অনুষদের শিক্ষকগণের মধ্য হতে মনোনীত একজন ডীন অনুষদের প্রধান হিসেবে থাকবে এবং তিনি একাডেমিক কাউন্সিলের নিয়ন্ত্রণ সাপেক্ষে, এই আইন ও তদধীন প্রণীত বিধি এবং বিশ্ববিদ্যালয়-সংবিধি দ্বারা নির্দিষ্ট ও বিশ্ববিদ্যালয় মঞ্জুরী কমিশন কর্তৃক অনুমোদিত বিষয়ে শিক্ষা কার্যক্রম ও গবেষণা পরিচালনার দায়িত্বে থাকবে।
বিভাগ
প্রত্যেক বেসরকারী বিশ্ববিদ্যালয়ের একাডেমিক কাউন্সিল ও সংশ্লিষ্ট অনুষদের নিয়ন্ত্রণ সাপেক্ষে, উক্ত বিশ্ববিদ্যালয়ের প্রত্যেক বিভাগ এই আইন, বিধি এবং বিশ্ববিদ্যালয়-সংবিধি দ্বারা নির্দিষ্ট ও বিশ্ববিদ্যালয় মঞ্জুরী কমিশন কর্তৃক অনুমোদিত বিষয়ে শিক্ষা কার্যক্রম ও গবেষণা পরিচালনার দায়িত্বে থাকিবে। বেসরকারী বিশ্ববিদ্যালয়ের প্রত্যেক বিভাগে ভাইস-চ্যান্সেলর কর্তৃক শিক্ষকদের মধ্য হতে মনোনীত একজন বিভাগীয় প্রধান থাকবে এবং তিনি সংশ্লিষ্ট ডীনের মাধ্যমে ভাইস-চ্যান্সেলরের নিয়ন্ত্রণ ও সাধারণ তত্ত্বাবধানে থেকে উক্ত বিভাগ সম্পর্কিত বিষয়ে এই আইন, বিধি এবং বিশ্ববিদ্যালয়-সংবিধি ও কমিশন কর্তৃক অনুমোদিত সিলেবাস ও কারিকুলাম অনুযায়ী শিক্ষা-কার্যক্রম পরিচালনা করবে।
ইনস্টিটিউট
বিশ্ববিদ্যালয় মঞ্জুরী কমিশনের অনুমোদনক্রমে, কোন বেসরকারী বিশ্ববিদ্যালয় এক বা একাধিক ইন্সটিটিউট স্থাপন করতে পারবে। প্রত্যেক ইনস্টিটিউটের জন্য একজন পরিচালক থাকবে, এবং তিনি ভাইস-চ্যান্সেলরের নিয়ন্ত্রণ ও সাধারণ তত্ত্বাবধানে থেকে ইনস্টিটিউট সম্পর্কিত বিষয়ে এই আইন, বিধি এবং বিশ্ববিদ্যালয়-সংবিধি ও কমিশন কর্তৃক অনুমোদিত কার্যক্রম পরিচালনা করবে।
পাঠক্রম কমিটি
প্রত্যেক বেসরকারী বিশ্ববিদ্যালয়ের প্রত্যেক বিভাগে একটি পাঠক্রম কমিটি থাকবে। পাঠক্রম কমিটিতে বিভাগীয় সকল শিক্ষক ও অন্য কোন স্বীকৃত বা বেসরকারী বিশ্ববিদ্যালয়ের সংশ্লিষ্ট বিষয়ের ২ (দুই) জন বিশেষজ্ঞ সদস্য থাকবে এবং বিভাগীয় প্রধান পাঠক্রম কমিটির সভাপতি হবে। বেসরকারী বিশ্ববিদ্যালয়ের প্রতিটি বিষয় ও কোর্স বিশ্ববিদ্যালয় মঞ্জুরী কমিশন কর্তৃক অনুমোদিত হতে হবে এবং লিখিত অনুমোদনপত্র জারী হবার পূর্বে সংশ্লিষ্ট বিষয় ও কোর্সে কোন শিক্ষার্থী ভর্তি করা যাবে না। কমিশন কর্তৃক অনুমোদিত কোন বিষয় বা কোর্সের উল্লেখযোগ্য কোন পরিবর্তন বা পরিবর্ধন আনয়ন করতে চাইলে, পাঠ্যক্রম কমিটি তদ্‌বিষয়ে কমিশনের নিকট, উহার যুক্তিসহ, আবেদন করবে। কোন আবেদন প্রাপ্তির ৯০ (নববই) দিনের মধ্যে কমিশন সংশ্লিষ্ট বিষয়ে সিদ্ধান্ত প্রদান করবে। কমিশন নির্ধারিত সময়ে সিদ্ধান্ত প্রদান না করলে, অথবা প্রদত্ত কোন সিদ্ধান্তে সংশ্লিষ্ট বিশ্ববিদ্যালয় সংক্ষুব্ধ হলে, উক্ত সিদ্ধান্ত প্রদানের তারিখ হতে ৩০ (ত্রিশ) দিনের মধ্যে, উক্ত সিদ্ধান্তের বিরুদ্ধে চ্যান্সেলরের নিকট আপীল করা যাবে এবং এতদ্‌বিষয়ে চ্যান্সেলরের সিদ্ধান্ত চূড়ান্ত বলে গণ্য হবে।
অর্থ কমিটি
প্রত্যেক বেসরকারী বিশ্ববিদ্যালয়ে একটি অর্থ কমিটি থাকবে এবং উক্ত কমিটির মনোনীত সদস্যদের মেয়াদ হবে ৩ (তিন) বৎসর। নিম্নবর্ণিত সদস্যগণ সমন্বয়ে অর্থ কমিটি গঠিত হবে, যথা: অর্থ কমিটির ক্ষমতা ও দায়িত্ব:
শিক্ষক নিয়োগ কমিটি
শিক্ষক নিয়োগের জন্য প্রত্যেক বেসরকারী বিশ্ববিদ্যালয়ে নিম্নবর্ণিত সদস্যগণের সমন্বয়ে একটি শিক্ষক নিয়োগ কমিটি গঠিত হবে, যথা:
শৃংখলা কমিটি
প্রত্যেক বেসরকারী বিশ্ববিদ্যালয়ে নিম্নবর্ণিত সদস্যগণের সমন্বয়ে একটি শৃংখলা কমিটি থাকবে, যথা:
শৃংখলা কমিটির দায়িত্ব ও ক্ষমতা:
বিশ্ববিদ্যালয়ের কর্মকর্তা
প্রত্যেক বেসরকারী বিশ্ববিদ্যালয়ে নিম্নবর্ণিত পূর্ণকালীন কর্মকর্তা থাকবেন, যথা:
উল্লিখিত কর্মকর্তাগণ ছাড়াও কোন বেসরকারী বিশ্ববিদ্যালয়ের কার্যাবলী দক্ষতার সাথে সম্পাদনের উদ্দেশ্যে প্রয়োজনীয় অন্য কোন কর্মকর্তা নিয়োগ করা যাবে।
চ্যান্সেলর
গণপ্রজাতন্ত্রী বাংলাদেশের রাষ্ট্রপতি সকল বেসরকারী বিশ্ববিদ্যালয়ের চ্যান্সেলর থাকবেন। চ্যান্সেলর বা তার মনোনীত কোন বিশিষ্ট ব্যক্তি বেসরকারী বিশ্ববিদ্যালয়ের একাডেমিক ডিগ্রি ও সম্মানসূচক ডিগ্রি প্রদানের সমাবর্তন অনুষ্ঠানে সভাপতিত্ব করবেন। বেসরকারী বিশ্ববিদ্যালয়ের সম্মানসূচক ডিগ্রি প্রদানের প্রতিটি প্রস্তাবে চ্যান্সেলরের সম্মতি থাকতে হবে। চ্যান্সেলরের অনুমোদনক্রমে, প্রতি বৎসর, অথবা তিনি আদেশ দ্বারা যেরূপ নির্ধারণ করবেন সেরূপ সময়ের ব্যবধানে, একাডেমিক ডিগ্রি প্রদানের জন্য সমাবর্তন অনুষ্ঠিত হবে। শিক্ষা মন্ত্রণালয় চ্যান্সেলর এর সাচিবিক দায়িত্ব পালন করবে।
ভাইস-চ্যান্সেলর
চ্যান্সেলর কোন বেসরকারী বিশ্ববিদ্যালয়ের বোর্ড অব ট্রাস্টিজ কর্তৃক প্রস্তাবিত কোন ব্যক্তিকে ৪ (চার) বৎসর মেয়াদের জন্য উক্ত বিশ্ববিদ্যালয়ের ভাইস-চ্যান্সেলর নিযুক্ত করবেন। ভাইস-চ্যান্সেলর উক্ত বিশ্ববিদ্যালয়ের প্রধান নির্বাহী ও একাডেমিক কর্মকর্তা হবেন এবং তিনি সিন্ডিকেট ও বোর্ড অব ট্রাস্টিজের সিদ্ধান্ত বাস্তবায়নের জন্য দায়ী থাকবেন। ভাইস-চ্যান্সেলর পদে নিয়োগের জন্য প্রথম শ্রেণী বা সমমানের স্নাতক ও স্নাতকোত্তর ডিগ্রি অথবা পি,এইচ,ডি ডিগ্রি এবং কোন স্বীকৃত বিশ্ববিদ্যালয়ে অন্যূন ১০ (দশ) বৎসরের শিক্ষকতার অভিজ্ঞতাসহ গবেষণা বা প্রশাসনিক কাজে মোট ২০ (বিশ) বৎসরের অভিজ্ঞতা থাকতে হবে। ভাইস-চ্যান্সেলর পদে নিয়োগের জন্য প্রস্তাবিত কোন ব্যক্তি অন্য কোন বেসরকারী বিশ্ববিদ্যালয় বা স্বীকৃত বিশ্ববিদ্যালয়ে কর্মরত থাকলে উক্ত ব্যক্তির মূল নিয়োগকারী কর্তৃপক্ষের ছাড়পত্র পেশ করতে হবে। ভাইস-চ্যান্সেলর পদে নিয়োগের প্রস্তাবের সহিত প্রস্তাবিত ব্যক্তির লিখিত সম্মতিপত্র পেশ করতে হবে। এই ধারার অধীন নিয়োগপ্রাপ্ত কোন ভাইস-চ্যান্সেলর কোন কারণে তার দায়িত্ব পালনে অসমর্থ হলে, সংশ্লিষ্ট বেসরকারী বিশ্ববিদ্যালয়ের প্রো-ভাইস চ্যান্সেলর অস্থায়ীভাবে উক্ত বিশ্ববিদ্যালয়ের ভাইস-চ্যান্সেলর এর দায়িত্ব পালন করবেন, তবে সংশ্লিষ্ট বিশ্ববিদ্যালয়ে প্রো-ভাইস-চ্যান্সেলর এর পদ শূণ্য থাকলে উক্ত বিশ্ববিদ্যালয়ের ট্রেজারার ভাইস-চ্যান্সেলর এর দায়িত্ব পালন করবেন। ভাইস-চ্যান্সেলর পদাধিকারবলে বোর্ড অব ট্রাস্টিজ এর সদস্য হবেন। ভাইস-চ্যান্সেলর তার কাজের জন্য সিন্ডিকেট ও বোর্ড অব ট্রাস্টিজের নিকট দায়ী থাকবেন। চ্যান্সেলর, সুষ্পষ্ট ও গ্রহণযোগ্য কোন কারণে, বোর্ড অব ট্রাস্টিজের সুপারিশক্রমে, ভাইস-চ্যান্সেলরকে অপসারণ করতে পারবেন। তবে অপসারণের সিদ্ধান্ত গ্রহণের পূর্বে সংশ্লিষ্ট ভাইস-চ্যান্সেলরকে আত্মপক্ষ সমর্থনের সুযোগ প্রদান করতে হবে।
প্রো-ভাইস চ্যান্সেলর
চ্যান্সেলর, কোন বেসরকারী বিশ্ববিদ্যালয়ের বোর্ড অব ট্রাস্টিজ কর্তৃক প্রস্তাবিত ব্যক্তিকে ৪ (চার) বৎসর মেয়াদের জন্য উক্ত বিশ্ববিদ্যালয়ের প্রো-ভাইস চ্যান্সেলর নিযুক্ত করবেন। প্রো-ভাইস চ্যান্সেলর পদে নিয়োগের জন্য প্রথম শ্রেণী বা সমমানের স্নাতক ও স্নাতকোত্তর ডিগ্রি অথবা পিএইচ,ডি ডিগ্রি এবং কোন স্বীকৃত বিশ্ববিদ্যালয়ে অন্যূন ১০ (দশ) বৎসরের শিক্ষকতার অভিজ্ঞতাসহ গবেষণা বা প্রশাসনিক কাজে মোট ১৫ (পনের) বৎসরের অভিজ্ঞতা থাকতে হবে। প্রো-ভাইস-চ্যান্সেলর পদে নিয়োগের জন্য প্রস্তাবিত কোন ব্যক্তি অন্য কোন বেসরকারী বিশ্ববিদ্যালয় বা স্বীকৃত বিশ্ববিদ্যালয়ে কর্মরত থাকলে, উক্ত ব্যক্তির মূল নিয়োগকারী কর্তৃপক্ষের ছাড়পত্র পেশ করতে হবে। প্রো-ভাইস-চ্যান্সেলর পদে নিয়োগের প্রস্তাবের সহিত প্রস্তাবিত ব্যক্তির লিখিত সম্মতিপত্র পেশ করতে হবে। প্রো-ভাইস চ্যান্সেলর বিশ্ববিদ্যালয় সংবিধি দ্বারা নির্ধারিত এবং ভাইস চ্যান্সেলর কর্তৃক অর্পিত দায়িত্ব পালন করবেন। চ্যান্সেলর, সুস্পষ্ট কোন কারণে, বোর্ড অব ট্রাস্টিজের সুপারিশক্রমে, কোন বেসরকারী বিশ্ববিদ্যালয়ের প্রো-ভাইস-চ্যান্সেলরকে অপসারণ করতে পারবেন। তবে অপসারণের সিদ্ধান্ত গ্রহণের পূর্বে সংশ্লিষ্ট প্রো-ভাইস চ্যান্সেলরকে আত্মপক্ষ সমর্থনের সুযোগ প্রদান করতে হবে।
ট্রেজারার
চ্যান্সেলর, বোর্ড অব ট্রাস্টিজ এর সুপারিশক্রমে কোন ব্যক্তিকে ৪ (চার) বৎসর মেয়াদের জন্য সংশ্লিষ্ট বেসরকারী বিশ্ববিদ্যালয়ের ট্রেজারার নিযুক্ত করবেন। ট্রেজারার পদে নিয়োগের জন্য ন্যূনপক্ষে স্নাতকোত্তর ডিগ্রিসহ অন্যূন ১৫ (পনের) বৎসরের অধ্যাপনা, প্রশাসনিক বা আর্থিক ব্যবস্থাপনার অভিজ্ঞতা থাকতে হবে। ট্রেজারার বেসরকারী বিশ্ববিদ্যালয়ের তহবিলের সার্বিক তত্ত্বাবধান ও আয়-ব্যয়ের হিসাব সংরক্ষণ করিবেন এবং তিনি বিশ্ববিদ্যালয়ের বার্ষিক বাজেট প্রণয়ন, আর্থিক ব্যবস্থাপনা ও শৃংখলা এবং হিসাবের জন্য দায়ী থাকবেন। ট্রেজারারকে অপসারণ করিবার মত কোন পরিস্থিতির উদ্ভব ঘটলে, সিন্ডিকেটের সুপারিশের ভিত্তিতে, বোর্ড অব ট্রাস্টিজ সুস্পষ্টভাবে কারণ উল্লেখ করে অপসারণের প্রস্তাব চ্যান্সেলরের নিকট প্রেরণ করবে এবং চ্যান্সেলর উক্ত প্রস্তাব বিবেচনান্তে সংশ্লিষ্ট ট্রেজারারকে অপসারণ করতে পারবেন। তবে শর্ত অপসারণের সিদ্ধান্ত গ্রহণের পূর্বে সংশ্লিষ্ট ট্রেজারারকে আত্মপক্ষ সমর্থনের সুযোগ প্রদান করতে হবে।
অন্যান্য কর্মকর্তা
বেসরকারী বিশ্ববিদ্যালয়ের রেজিস্ট্রার, লাইব্রেরিয়ান ও অন্যান্য কর্মকর্তা নিয়োগের জন্য নিম্নবর্ণিত সদস্যগণ সমন্বয়ে একটি নিয়োগ কমিটি গঠিত হবে, যথা:
নিয়োগ কমিটির সুপারিশের ভিত্তিতে, সিন্ডিকেট কর্তৃক নির্ধারিত শর্তে বেসরকারী বিশ্ববিদ্যালয়ের রেজিস্ট্রার, লাইব্রেরিয়ান ও অন্যান্য কর্মকর্তা নিযুক্ত হবে।
শিক্ষা কার্যক্রম ও মান নিশ্চিতকরণ
প্রত্যেক বেসরকারী বিশ্ববিদ্যালয় তার শিক্ষা কার্যক্রম সম্পর্কিত পরিকল্পনা বা শিক্ষাক্রম সম্পর্কিত বিষয়ে বিশ্ববিদ্যালয় মঞ্জুরী কমিশনের লিখিত অনুমোদন গ্রহণ করবে। তবে কোন প্রোগ্রাম বা কোর্স চালু করার ক্ষেত্রে, যদি অন্য কোন আইনের অধীন প্রণীত কোন বিধি-বিধানে অন্য কোন সংস্থার অনুমোদন গ্রহণ বাধ্যতামূলক হয়, তা হলে উক্ত সংস্থার অনুমোদনও গ্রহণ করতে হবে। কোন বেসরকারী বিশ্ববিদ্যালয়ের প্রতিটি বিভাগ বা প্রোগ্রামের খন্ডকালীন শিক্ষক-সংখ্যা সংশ্লিষ্ট কোর্সের পূর্ণকালীন শিক্ষক-সংখ্যার এক-তৃতীয়াংশের বেশী হবে না, তবে শিক্ষক ব্যতীত পেশাভিত্তিক অন্যান্য অঙ্গন হইতে আগত রিসোর্স পার্সনগণ এর অন্তর্ভুক্ত হবেন না। কোন স্বীকৃত বিশ্ববিদ্যালয় বা বেসরকারী বিশ্ববিদ্যালয় বা অন্য কোন প্রতিষ্ঠানে কর্মরত কোন শিক্ষক বা কর্মকর্তাকে কোন বেসরকারী বিশ্ববিদ্যালয়ে খন্ডকালীন শিক্ষক হিসাবে নিয়োগ প্রদান করা হলে উক্ত ব্যক্তির মূল নিয়োগকারী কর্তৃপক্ষের অনুমোদিত ছাড়পত্র গ্রহণ করতে হবে। কোন কারণে কোন বেসরকারী বিশ্ববিদ্যালয়ে অচলাবস্থা দেখা দিলে কিংবা তার স্বাভাবিক শিক্ষা কার্যক্রম ব্যাহত ও শিক্ষার্থীদের ক্ষতিগ্রস্ত হওয়ার আশঙ্কা দেখা দিলে, উক্ত বিশ্ববিদ্যালয়ের স্বাভাবিক শিক্ষা কার্যক্রম অব্যাহত রাখার স্বার্থে, চ্যান্সেলর কমিশন ও শিক্ষা মন্ত্রণালয়ের সুপারিশক্রমে, প্রয়োজনীয় আদেশ ও নির্দেশ দিতে পারবেন এবং এতদ্বিষয়ে চ্যান্সেলরের সিদ্ধান্তই চূড়ান্ত বলে গণ্য হবে।
শিক্ষার গুণগতমান নিশ্চিতকরণের লক্ষ্যে প্রত্যেক বেসরকারী বিশ্ববিদ্যালয়ে একটি অভ্যন্তরীণ গুণগতমান নিশ্চিতকরণ সেল বা ইউনিট থাকবে এবং সংশ্লিষ্ট বেসরকারী বিশ্ববিদ্যালয়ের বার্ষিক প্রতিবেদনে এই বিষয়ে গৃহীত ব্যবস্থাদি সম্পর্কে একটি বিবরণী থাকতে হবে।
বিশ্ববিদ্যালয়-সংবিধি
সিন্ডিকেট, এই আইন, বিধি এবং সরকার ও বিশ্ববিদ্যালয় মঞ্জুরী কমিশন কর্তৃক প্রণীত আদেশ ও নীতিমালার আলোকে, সংশ্লিষ্ট বেসরকারী বিশ্ববিদ্যালয়ের শিক্ষা, গবেষণা, প্রশাসনিক, আর্থিক ও অন্যান্য কার্যাদি সম্পাদন সম্পর্কিত বিষয়ে বিশ্ববিদ্যালয়-সংবিধি প্রণয়নপূর্বক বোর্ড অব ট্রাস্টিজ ও সরকারের মাধ্যমে চ্যান্সেলরের অনুমোদন গ্রহণ করিবে।
অ্যারিজোনা সিলভার বেল্ট
অ্যারিজোনা সিলভার বেল্ট অ্যারিজোনার গ্লোবের একটি পত্রিকা।  এটি ১৮৭০ সাল থেকে প্রকাশিত হয়েছে।   এটি নিউজ মিডিয়া কর্পোরেশনের মালিকানাধীন, যিনি এটি গেটহাউস মিডিয়া থেকে ২০০৮ সালে অধিগ্রহণ করেছিল।
বেসরকারী বিশ্ববিদ্যালয় আইন, ২০১০
এ্যাক্রিডিটেশন কাউন্সিল
এই আইনের উদ্দেশ্য পূরণকল্পে, সরকার একটি জাতীয়, স্বতন্ত্র ও স্বাধীন এ্যাক্রিডিটেশন কাউন্সিল (Accreditation Council) গঠন করিবে। এ্যাক্রিডিটেশন কাউন্সিল, বিধি দ্বারা নির্ধারিত পদ্ধতিতে, উহার উপর অর্পিত দায়িত্বাবলী সম্পাদন করিবে।
অধ্যয়নরত শিক্ষার্থীর রেজিস্ট্রেশন
কোন বেসরকারী বিশ্ববিদ্যালয়ে ভর্তির সময় প্রত্যেক শিক্ষার্থীর নাম রেজিস্ট্রেশনপূর্বক একটি রেজিস্ট্রেশন নম্বর প্রদান করতে হবে। বিশ্ববিদ্যালয়-সংবিধির বিধান সাপেক্ষে, প্রদত্ত প্রত্যেক শিক্ষার্থীর রেজিস্ট্রেশন নম্বর সংশ্লিষ্ট কোর্স সম্পন্ন না হওয়া পর্যন্ত বহাল থাকবে। প্রদত্ত রেজিস্ট্রেশন নম্বর সংশ্লিষ্ট বেসরকারী বিশ্ববিদ্যালয় কর্তৃক প্রদত্ত সনদপত্র ও মার্কশিটে উল্লেখ করতে হবে এবং এতদ্সংক্রান্ত যাবতীয় তথ্য ভবিষ্যতের জন্য সংরক্ষণ করতে হবে।
অর্থায়নের উৎস
বেসরকারী বিশ্ববিদ্যালয়ের অর্থের উৎস হবে নিম্নরূপ, যথা:-
শিক্ষার্থী ফি
প্রত্যেক বেসরকারী বিশ্ববিদ্যালয় উহার প্রয়োজনীয় ব্যয় নির্বাহ করিবার নিমিত্ত শিক্ষার্থীদের জন্য দেশের আর্থ-সামাজিক অবস্থার মানদন্ডে সামঞ্জস্যপূর্ণ একটি শিক্ষার্থী ফি কাঠামো প্রস্ত্তত করিয়া বিশ্ববিদ্যালয় মঞ্জুরী কমিশনকে অবহিত করিবে। কমিশন অবহিত হওয়ার পর প্রয়োজনে পরামর্শ প্রদান করিতে পারিবে।
বেতন কাঠামো ও চাকুরী প্রবিধানমালা
প্রত্যেক বেসরকারী বিশ্ববিদ্যালয় উহার শিক্ষক, কর্মকর্তা ও কর্মচারীগণের জন্য উপযুক্ত বেতন কাঠামো ও চাকুরী প্রবিধানমালা প্রস্ত্তত করিয়া বিশ্ববিদ্যালয় মঞ্জুরী কমিশনের অনুমোদন গ্রহণ করিবে।
সাধারণ তহবিল
সংরক্ষিত তহবিল ছাড়াও, প্রত্যেক বেসরকারী বিশ্ববিদ্যালয়ের একটি সাধারণ তহবিল থাকিবে এবং প্রত্যেক বেসরকারী বিশ্ববিদ্যালয় উক্ত সাধারণ তহবিলে শিক্ষার্থীদের নিকট হইতে সংগৃহীত বেতন, ফি ও অন্যান্য উৎস হইতে প্রাপ্ত অর্থ জমা করিয়া উহা হইতে ব্যয় করিবে। বোর্ড অব ট্রাস্টিজ কর্তৃক মনোনীত বিশ্ববিদ্যালয়ের একজন কর্মকর্তা এবং ট্রেজারার এর যৌথ স্বাক্ষরে সাধারণ তহবিল পরিচালিত হইবে। সরকার ও বিশ্ববিদ্যালয় মঞ্জুরী কমিশনকে অবহিতক্রমে সাধারণ তহবিলের অর্থ বোর্ড অব ট্রাস্টিজ কর্তৃক নির্ধারিত খাতে বিনিয়োগ করা যাইবে। প্রত্যেক আর্থিক বৎসরের ৩০ সেপ্টেম্বরের মধ্যে পূর্ববর্তী আর্থিক বৎসরের আয়-ব্যয়ের হিসাব এবং সংরক্ষিত তহবিল ও সাধারণ তহবিলের হিসাব কমিশন ও সরকাররের নিকট প্রেরণ করিতে হইবে। কোন বেসরকারী বিশ্ববিদ্যালয় বা উহার পক্ষে কোন ব্যক্তি বা প্রতিষ্ঠান, চ্যান্সেলরের পূর্বানুমোদন ব্যতীত, দেশের বাহিরের কোন উৎস হইতে কোন তহবিল সংগ্রহ করিতে পারিবে না এবং অনুরূপ কোন তহবিল সংগ্রহ করিতে হইলে সরকারের মাধ্যমে চ্যান্সেলরের নিকট এতদ্সংক্রান্ত অনুমোদন গ্রহণের আবেদন দাখিল করিতে হইবে। কোন বেসরকারী বিশ্ববিদ্যালয় বা উহার পক্ষে কোন ব্যক্তি বা প্রতিষ্ঠান, চ্যান্সেলরের অনুমোদন ব্যতীত, বিশ্ববিদ্যালয়ের তহবিল বা উহার কোন অংশ বাংলাদেশের বাহিরে প্রেরণ করিতে পারিবে না। কোন বেসরকারী বিশ্ববিদ্যালয়ের সাধারণ তহবিলের অর্থ উক্ত বিশ্ববিদ্যালয়ের প্রয়োজনীয় ব্যয় ব্যতীত অন্য কোন উদ্দেশ্যে ব্যয় করা যাইবে না।
হিসাব রক্ষণ ও নিরীক্ষা
প্রত্যেক বেসরকারী বিশ্ববিদ্যালয় প্রত্যেক আর্থিক বৎসরে উহার আয় ও ব্যয়ের হিসাব কমিশন কর্তৃক নির্ধারিত ফরমে প্রস্তুত ও সংরক্ষণ করিবে। উল্লিখিত হিসাব প্রত্যেক আর্থিক বৎসরে বাংলাদেশ ব্যাংকের তালিকাভুক্ত বহিঃনিরীক্ষক প্রতিষ্ঠানসমূহের (সিএ ফার্ম) মধ্য হইতে সরকার কর্তৃক মনোনীত একটি ফার্ম দ্বারা নিরীক্ষা করাইতে হইবে এবং নিরীক্ষা প্রতিবেদন পরবর্তী আর্থিক বৎসরের ৩১ ডিসেম্বরের মধ্যে শিক্ষা মন্ত্রণালয় ও কমিশনে প্রেরণ করিতে হইবে। প্রাপ্ত নিরীক্ষা প্রতিবেদনের পরিপ্রেক্ষিতে সরকার ও কমিশন সংশ্লিষ্ট বেসরকারী বিশ্ববিদ্যালয়কে যেরূপ উপযুক্ত বিবেচনা করিবে সেরূপ ব্যবস্থা গ্রহণের জন্য নির্দেশ প্রদান করিতে পারিবে, এবং উক্ত বেসরকারী বিশ্ববিদ্যালয় উক্ত নির্দেশ অনুযায়ী উপযুক্ত ব্যবস্থা গ্রহণ করিবে।
অপরাধ, আমলযোগ্যতা ও দন্ড
(১) কোন ব্যক্তি ধারা ৩(২),৩(৩),৬(৯), ৬(১০), ১২, ১৩(২), ৩৫(১), ৩৯, ৪৪(৫),৪৪(৬), ও ৪৪(৭),৪৫(২), ৪৬(২), ৪৬(৩), ৪৬(৬) বা ৪৭ এর বিধান লঙ্ঘন করিলে উক্ত লঙ্ঘন এই আইনের অধীন একটি অপরাধ হইবে এবং তজ্জন্য তিনি অনূর্ধ্ব ৫ (পাঁচ) বৎসর কারাদন্ড অথবা ১০ (দশ) লক্ষ টাকা পর্যন্ত অর্থ দণ্ড অথবা উভয়বিধ দণ্ডে দণ্ডিত হইবেন। (২) সরকার বা সরকারের নিকট হইতে এতদুদ্দেশ্যে ক্ষমতাপ্রাপ্ত কোন কর্মকর্তার লিখিত অভিযোগ ব্যতীত কোন আদালত এই আইনের অধীন কোন অপরাধ বিচারের জন্য গ্রহণ করিবে না।
এমএনসিটিভি
এমএনসিটিভি হল ইন্দোনেশিয়ার একটি বহুমাত্রিক তথ্য ও বিনোদনমূলক বেসরকারি টেলিভিশন স্টেশন। ইন্দোনেশিয়ার প্রাক্তন রাষ্ট্রপতি সুহার্তোর কন্যা তুতুত সুহার্তো চ্যানেলটি প্রতিষ্ঠা করেন।
বহুলী ইউনিয়ন
বহুলী ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৫৫.২২ বর্গকিমি (২১.৩২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৫৭ জন জন। ইউনিয়নটিতে মোট গ্রামের সংখ্যা ৪৭টি,মৌজার সংখ্যা ১৫টি ও ৯টি ওয়ার্ড নিয়ে গঠিত ।
মহিউদ্দীন আলাওয়ে
অন্য ব্যবহারের জন্য, দেখুন মহিউদ্দিন (দ্ব্যর্থতা নিরসন)।
মহিউদ্দীন আলাওয়ে (Muhiaddin Alwaye) (জন্মঃ জুন ১, ১৯২৫ - মৃত্যুঃ জুলাই ২৩, ১৯৯৬) ছিলেন একজন সুপরিচিত আরবীয় ও ইসলামিক পণ্ডিত, লেখক এবং শিক্ষাবিদ। এছাড়াও তিনি একজন ভারতের কেরালার সুপরিচিত গবেষক। তাকে জয়নুদ্দীন মাখদুম এর পরে আরব বিশ্বের কেরালা থেকে সবচেয়ে পরিচিত ইসলামী পণ্ডিত হিসাবে গণ্য করা হয়। তিনি আল আজহার বিশ্ববিদ্যালয় এর একজন অনুষদ ছিলেন। তিনি ১৯৫০ সালের পরে অল ইন্ডিয়া রেডিও-এ দিল্লির স্টেশন থেকে একজন আরবি ঘোষক হিসেবে কাজ করেন। ড. মহিউদ্দীন আরবি, ইংরেজি এবং মালায়ালামের অসংখ্যা বইয়ের কর্তৃপক্ষ ছিলেন। তিনি বিখ্যাত মালায়ালম উপন্যাস "চিমিন" অনুবাদ করেন, যেটির লেখক ছিলেন থাকাঝি শিবাসাঙ্কারা পিলাই। এছাড়াও এর আরবি নাম অনুসারে "শিমীন" রাখা হয়।
আইয ইবনে সাঈদ
আইয ইবনে সাঈদ ইবনে যায়দ ইবনে জুনদুব ইবনে জাবির ইবনে আবদুল হারিস আল জাসরি মুহাম্মাদের একজন সাহাবা। তিনি আইযুল্লাহ নামেও পরিচিত ছিলেন।
ইসলাম গ্রহণ
আইয ইবনে সাঈদ তার গোত্রের প্রতিনিধি হিসাবে মুহাম্মাদ এর নিকট এসেছিলেন এবং ইসলাম গ্রহণ করেছিলেন। তার স্ত্রী উম্মুল বানিন বর্ণনা করেছেন যে,"আমার স্বামী আইয ইবনে সাঈদ যখন মুহাম্মাদ ইসলাম গ্রহণের জন্য গিয়েছিলেন, তখন আমার স্বামী মুহাম্মাদের নিকট অনুরোধ করেছিলেন যেন, তিনি তার চেহারায় হাত বুলিয়ে দোয়া করে দেন। মুহাম্মাদ তার মুখে হাত বুলিয়ে দোয়া করছিলেন, উম্মুল বানিন বলেন, এইজন্য তার চেহারা সবসময় উজ্জ্বল দেখাতো।"
মৃত্যু
আইয ইবনে সাঈদ ৩৭ হিজরিতে সিফফিনের যুদ্ধে মৃত্যুবরণ করেন।
জাহিরাবাদ লোকসভা কেন্দ্র
জাহিরাবাদ লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৪৫,৩৫৪ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার সাঙ্গারেড্ডি এবং কামারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
জাহিরাবাদ লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত ভারতের প্রথম নির্বাচনটির সময়ে এই লোকসভা কেন্দ্র গঠিত হয় নি৷ অন্ধ্রপ্রদেশ রাজ্যে অন্তর্ভুক্তির পর এই কেন্দ্রে ২০০৯ তে প্রথম (পঞ্চোদশ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী সুরেশ কুমার শ্বেতকর৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী বি বি পাটিল৷
বিধানসভা কেন্দ্র গুলি
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি কামারেড্ডি জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্র৷ এটি কামারেড্ডি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র। এটি একটি অসংরক্ষিত আসন। এটি সঙ্গারেড্ডি জেলায় অবস্থিত৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্র৷ এটি সঙ্গারেড্ডি জেলায় অবস্থিত৷ এটি একটি তফসিলী জাতিদের জন্য সংরক্ষিত আসন।
অনুপমা পরমেশ্বরন
অনুপমা পরমেশ্বরন একজন ভারতীয় চলচ্চিত্র অভিনেত্রী যিনি তেলুগু, মালয়ালম এবং তামিল ভাষার চলচ্চিত্রে অভিনয় করেন। তিনি মালয়ালম চলচ্চিত্র প্রেমাম (২০১৫) এর মেরি জর্জ হিসাবে প্রথম অভিনেত্রী হিসাবে পরিচিত, তিনি সাতমানাম ভবতী (২০১৭) চলচ্চিত্রে নিথিয়া'র ভুমিকা পালন করে এবং ভুনাধী ওকেটে জিন্দগী (২০১৭) চলচ্চিত্রে মহা'র পালন করে।
প্রাথমিক জীবন এবং শিক্ষা
তিনি সিএমএস কলেজের কোটায়ম কেরালায় অংশ নেন, যেখানে তিনি কমিউনিকেটিভ ইংরেজিতে উচ্চাভিলাষী ছিলেন।পরে তিনি অভিনয় চালিয়ে কলেজ বন্ধ।
অভিনয় জীবন
অনুপমার প্রথম চলচ্চিত্র প্রেমাম নিভিন পৌলি সাথে বাণিজ্যিক সাফল্য লাভ করেন। তারপরে তিনি একটি মালেয়ালাম চলচ্চিত্র জেমস এন্ড এলিসের একটি ক্যামিও ছিলেন। পরে তিনি অ আ সহ কয়েকটি তেলুগু চলচ্চিত্রগুলিতে অভিনয় করেছিলেন, যেখানে তিনি নিথিন এবং সামান্তা রুথ প্রভুর সাথে প্রধান ভূমিকা পালন করেছিলেন। পরের ছবিটি ছিল তামিল সিনেমার প্রথম আত্মপ্রকাশ, যার মধ্যে তিনি ধনুষের বিপরীতে প্রধান ভূমিকা রেখেছিলেন।  তিনি ২০১৬ সালের জানুয়ারিতে প্রকাশিত তেলুগু চলচ্চিত্র শাটমানাম ভাভতিতে সর্বানন্দ ভূমিকা পালন করেছিলেন, পাশাপাশি একই মাসে মুক্তি প্রাপ্ত মালয়ালম চলচ্চিত্রজমনেতে সুভিশেশংল দুলকার সলমানের সাথেও অভিনয় করেছিলেন।  এরপর ভুনাধী ওকেটে জিন্দগী বিপরীতে রাম পথিনেনি, পরে তিনি মরলপাকা গান্ধীর কৃষ্ণার্জুনা যুধাম বিপরীতে নানী এবং এ করুণকরনের চলচ্চিত্র তেজ আই লাভ ইউ বিপরীতে সাই ধরম তেজ।
মরুজ উদ্ভিদ
মরুজ উদ্ভিদের গঠনগত বৈশিষ্ট্য (মরফোলজি) এবং মৌলিক রাসায়নিক প্রক্রিয়া (ফিজিওলজি)গুলির প্রায় সবই হলো মূলত জল সংরক্ষণের জন্য বিভিন্নভাবে অভিযোজিত হওয়া, এবং শুকনো মৌসুমের জন্য প্রচুর পরিমাণে জল সঞ্চয় করা। কিছু প্রজাতির উদ্ভিদ দীর্ঘমেয়াদী প্রচন্ড শুষ্কতায় বা তাদের কলাসমষ্টির বিশুষ্কীকরণ-এও বেঁচে থাকে। সে সময়ে তারা তাদের বিপাকীয় কার্যাবলীকে কার্যত বন্ধ করে দেয়। উদ্ভিদের এই রকম গঠনগত ও শারীরবৃত্তীয় অভিযোজনকে বলা হয় । ক্যাকটাসের মতো মরুজ উদ্ভিদ, মাটির গভীরে তাদের শিকড় প্রসারিত করে জল সঞ্চয় করার ক্ষমতা রাখে এবং শুষ্ক পরিবেশ সামাল দেয়। কাঁটাযুক্ত পাতাগুলিতে মোমের আস্তরণ থাকায়, জল এবং আর্দ্রতা হ্রাস, রোধ করে। এমনকি তাদের মাংসল কাণ্ড, জল সঞ্চয় করতে পারে।
মরুজ উদ্ভিদ নিম্নলিখিত অভিযোজন গুলো দেখা যায়-
পরিচিতি
উদ্ভিদ মাটি থেকে জল শোষণ করে, যা পরে তাদের অঙ্কুর এবং পাতা থেকে বাষ্প হয়ে বেরিয়ে যায়। এই প্রক্রিয়াটি বাষ্প নির্মোচন বা প্রস্বেদন নামে পরিচিত। শুষ্ক পরিবেশে, একটি সাধারণ মেসোফাইটিক উদ্ভিদে মাটি থেকে জল শোষণের হারের চেয়ে জলের দ্রুত বাষ্পীভবন হয়।  ফলে সেটি নেতিয়ে পড়ে এবং এমনকি তার উইলটিং বা মৃত্যুর কারণও হতে পারে।
জলের এই রকম স্বল্পতার মধ্যেও, বেঁচে থাকার জন্য মরুজ উদ্ভিদে বহু বিশেষ রকমের অভিযোজিত বৈচিত্র্য দেখা যায়। তারা তাদের নিজস্ব সঞ্চয় থেকে জল ব্যবহার করতে পারে, নতুন কলা বৃদ্ধির জায়গাগুলিতে বিশেষ করে জল বরাদ্দ করতে পারে অথবা বায়ুমণ্ডলে কম পরিমাণ জল ত্যাগ করার জন্য মাটি থেকে শোষিত জলের বড় অংশই সালোকসংশ্লেষ এবং বৃদ্ধির কাজে চালিত করতে পারে। বিভিন্ন উদ্ভিদ প্রজাতি, জল সরবরাহ পরিচালনার জন্য বিভিন্ন গুণাবলী এবং প্রক্রিয়া অবলম্বন ক'রে, নিজেদেরকে টিকিয়ে রাখতে পারে।
ক্যাকটাস এবং অন্যান্য রসাল উদ্ভিদ সাধারণত মরুভূমিতে দেখা যায়, সেখানে খুব কম বৃষ্টিপাত হয়। অন্যান্য মরুজ উদ্ভিদ যেমন নির্দিষ্ট ব্রোমিলিয়াডা অত্যন্ত সিক্ত এবং অত্যন্ত শুষ্ক, উভয় পরিবেশের মধ্যেই বেঁচে থাকতে পারে। গ্রীষ্মমন্ডলীয়-আর্দ্র স্থানে (যেমন গ্রীষ্মমন্ডলীয় অরণ্য), মেসোফাইটিক উদ্ভিদ বেঁচে থাকার জন্য, সেখানের অবিরত জল সরবরাহকে যথাযোগ্য স্থানে শোষণ করে রাখতে পারে। একইভাবে, চ্যাপারাল উদ্ভিদ ভূমধ্যসাগরীয় জলবায়ুর সিক্ত শীত এবং শুষ্ক গ্রীষ্মের সাথে অভিযোজন করে নিয়েছে।
যে সব উদ্ভিদ আর্কটিক অবস্থায় থাকে, তাদেরও মরুজ উদ্ভিদের অভিযোজনের প্রয়োজন রয়েছে। সেখানে স্থলভাগ হিমশীতল জমাট বাঁধা বরফ হওয়ায় কারণে, উদ্ভিদ জল গ্রহণ করতে পারে না, যেমন ইউরোপীয় পুনর্জাগরণ উদ্ভিদ, হাবেলিয়া রোডোপেনসিস এবং রামোন্ডা সার্বিকা।
ম্যানগ্রোভ জলা এবং আধা-মরুভূমির মতো খুব উচ্চ লবণাক্ত পরিবেশে, লবণাক্ত আয়ন স্তরের কারণে গাছপালার জল শোষণ একটি কঠিন সমস্যা। তার উপর, এই জাতীয় পরিবেশ, কোষে অতিরিক্ত আয়ন জমা করতে পারে, যা অত্যন্ত ক্ষতিকারক ব'লে বিবেচিত হয়। এ জাতীয় পরিবেশে টিকে থাকার জন্যই হ্যালোফাইট এবং মরুজ উদ্ভিদ বিকশিত হয়েছে। কিছু মরুজ উদ্ভিদ, হ্যালোফাইট হিসাবে বিবেচিত হতে পারে, কিন্তু হ্যালোফাইটমাত্রেই মরুজ উদ্ভিদ নয়। যেমন, রসাল মরুজ উদ্ভিদ জাইগোফাইলাম জ্যান্থোক্সিলাম-এর কোষগুলিতে বিশেষ রকমের প্রোটিন পরিচালিত হয়, যাতে তাদের ভ্যাকুওলে (শূন্যস্থানে) অতিরিক্ত আয়নগুলি সঞ্চিত হ'য়ে, তাদের স্বাভাবিক সিস্টোলিক পিএইচ এবং আয়নিক উপাদান বজায় রাখতে সাহায্য করে।